Donetskin kansainvälisen lentoaseman sijainti Ukrainassa  
Donetskin kansainvälisen lentoaseman sijainti UkrainassaUKBBDonetskin kansainvälisen lentoaseman sijainti Ukrainassa.
**Donetskin kansainvälinen lentoasema** tai **Donetskin Sergei Prokofjevin kansainvälinen lentoasema** (ukr. Міжнародний аеропорт Донецьк імені С.С.Прокоф'єва, IATA: **DOK**, ICAO: **UKCC**) on kansainvälinen lentoasema Ukrainan itäosissa, noin 10 kilometriä Donetskin keskustasta luoteeseen. Lentokenttä tuhoutui taisteluissa vuonna 2014. Kenttä on nimetty ukrainalaissyntyisen säveltäjä Sergei Prokofjevin mukaan.

Vuonna 2012 se oli matkustajamäärältään Ukrainan kolmanneksi suurin lentoasema Kiovan Boryspilin ja Krimin Simferopolin lentoaseman jälkeen; Donetskin lentoaseman kautta kulki vuonna 2012 yhteensä miljoona matkustajaa. Vuoden 2013 tilastoissa Kiova-Žuljanyn kansainvälinen lentoasema kiilasi kakkossijalle, ja Donetsin lentoasema putosi Ukrainan 4. suurimmaksi lentoasemaksi.

Lentoasemalla tehtiin laajoja uudistustöitä vuosina 2009–2012, muun muassa rakennettiin uusi terminaalirakennus. Myös kentän aiemman 2 484-metrinen kiitotien rinnalle rakennettiin ennen jalkapallon vuoden 2012 Euroopan-mestaruuskilpailuja 4 000 metriä pitkäksi ja 60 metriä leveä suurkiitotie, jolle kaikentyyppiset laajarunkokoneet voisivat laskeutua. Aiempi kiitotie purettiin ja poistettiin käytöstä.

Onnettomuuksia
--------------

### Lento-onnettomuus helmikuun 13. päivänä 2013

Keskiviikkona, helmikuun 13. päivänä 2013 kello 18:24 paikallista aikaa lentoaseman kiitotielle 08 sumussa laskeumassa ollut Antonov An-24 -tyyppinen ukrainalaisen *South Airlines*-lentoyhtiön potkuriturbiinikone joutui lento-onnettomuuteen. Laskeutuminen epäonnistui. Kuvaukset tapahtumien kulusta laskeutumisen aikana ovat aluksi osin ristiriitaisia. Joidenkin arvioiden mukaan koneen vasen siipi osui lähestymisen aikana lentokenttäalueen automaattisen sääaseman mastoon, sitten oikea siipi osui maahan, koneen runko katkesi kahteen osaan. Ainakin keulaosa koneesta päätyi maahan ylösalaisin. Onnettomuudessa kuoli 5 henkeä.

### Lentokoneen putoaminen heinäkuun 14. päivänä 2014

Keskiviikkona, helmikuun 13. päivänä 2014, ammuttiin alas Ukrainan asevoimien sotilaskuljetuskone Iljušin Il-76 lähellä Donetskin kansainvälistä lentoasemaa. Yhdeksän miehistön jäsentä ja 40 maahanlaskujoukkojen sotilasta 25. prikaatista kuoli.

Kuvia
-----

* Aerosvit lentoyhtiön Antonov AN-148 suihkukone Donetskin lentoasemalla (2010)Aerosvit lentoyhtiön Antonov AN-148 suihkukone Donetskin lentoasemalla (2010)

Lähteet
-------

1. 1 2  Meždunarodnyi aeroport Donetsk UKCC/DOK  23.10.2012. avianews.com. Viitattu 15.2.2013. (venäjäksi)
2. 1 2  Aeroport segodnja  14.2.2013. Donetskin lentoasema, airport.dn.ua.  Arkistoitu 1.2.2013. Viitattu 15.2.2013. (venäjäksi)
3. ↑  Donetsk Airport Boeing. Viitattu 6.6.2013. (englanniksi)
4. ↑  Aeroport Donetsk: uveltšil passažiropotok na 11% v 2013 godu  9.1.2014. avianews.com. Viitattu 25.2.2014. (venäjäksi)
5. ↑  Cyborgs vs Kremlin *cyborgs.uatoday.tv*. Viitattu 26.7.2016.
6. ↑  Aeroportu Ukrainy: detalnyje itogi 2012 goda  29.1.2013. avianews.com. Viitattu 15.2.2013. (venäjäksi)
7. ↑  Criminal case opened into An-24 air crash in Donetsk  14.2.2013. kyivpost.com. Viitattu 15.2.2013. (englanniksi)
8. ↑  Crashed Ukrainian plane hit weather station  14.2.2013. kyivpost.com. Viitattu 15.2.2013. (englanniksi)
9. ↑  Accident: South AN24 at Donetsk on Feb 13th 2013, loss of control on short final  2013-02-13...14. The Aviation Herald, avherald.com. Viitattu 15.2.2013. (englanniksi)

Aiheesta muualla
----------------

* Kuvia tai muita tiedostoja aiheesta **Donetskin kansainvälinen lentoasema** Wikimedia Commonsissa

* Donetsk kansainvälisen lentoaseman kotisivut (Arkistoitu – Internet Archive) (englanniksi) (airport.dn.ua)
* Donetsk Airport profile (englanniksi) (aviation-safety.net)
* Plane crash landing in Donetsk kills 5 fans of Shakhtar (2013-02-14 (englanniksi) (kyivpost.com)